C 200/22
RO
Jurnalul Oficial al Uniunii Europene
8.6.2023
Pentru procesul de maturare a brânzei „Lajta sajt” este necesară o pricepere specială.
Roțile de brânză sunt rotite la fiecare 3-4 zile și spălate cu saramură pentru a spori intensitatea creșterii bacteriilor.
Ele trebuie rotite și spălate manual foarte atent și nu trebuie șterse.
„Lajta sajt” se maturează timp de 2 săptămâni, timp în care cultura roșie acoperă complet suprafața.
Începând de la suprafață, maturarea intensă se deplasează spre centru și este finalizată până la maturitatea brânzei „Lajta sajt”.
O altă caracteristică a maturării este creșterea rapidă a valorii pH-ului din coaja brânzei, cauzată de descompunerea lactatului (în dioxid de carbon și apă) de către anumite drojdii (de exemplu, Oospora lactis) care se dezvoltă în mod natural la suprafață.
Maturarea „Lajta sajt” se caracterizează prin degradarea rapidă a majorității proteinelor, ceea ce înseamnă că 50-60 % dintre acestea se transformă în peptide, parțial sub formă de compuși de aminoacizi, în săptămâna 2 a procesului de maturare.
După 3 săptămâni de maturare, gustul și mirosul de amoniac sunt detectabile, iar textura continuă să fie moale, astfel încât brânza trebuie depozitată începând cu a treia săptămână la o temperatură cuprinsă între 2 °C și 8 °C pentru a fi comestibilă și pentru a-și menține proprietățile caracteristice.
Reputația „Lajta sajt” se bazează pe gust, pe aromă, pe miros, pe consistența sfărâmicioasă foarte plăcută și pe calitatea cu un caracter uniform unic.
Aceasta a fost și este în continuare, în primul rând, o preferință a iubitorilor de brânză rafinată și, datorită proteolizei intense, se numără printre soiurile de brânză cel mai ușor de digerat.
Un blog tematic referitor la brânzeturi menționează „Lajta sajt” ca fiind o brânză maghiară celebră și clasificată ca fiind una dintre brânzeturile care se maturează cu culturi roșii și care este descrisă după cum urmează: „Coaja este subțire, elastică și de culoare roșu-gălbui închis.
Corpolența brânzei este densă, cu găuri mici și are un gust distinctiv, aromat și plăcut picant.
Se feliază și se răzuiește cu ușurință, fiind perfectă pentru sandvișuri și pentru toast, putând fi consumată și cu paste.
O recomand pentru orice mâncare care se servește cu brânză.”
Sursă: https://sajtologia.blog. hu/2015/09/09/ha_lajta_van_rajta „Lajta sajt” a obținut adeseori recunoaștere în cadrul concursurilor interne și internaționale de brânzeturi, fiind premiată cu: — un certificat de aur la concursul național maghiar de brânzeturi din Csermajor din 2011; — premiul întâi dintre brânzeturile tradiționale naționale din 15 țări, la concursul național de brânzeturi organizat în cadrul celei de-a 22-a ediții a Festivalului de vin Budavár din 2013; — medalia de aur la The National Cheese Rally 2018; — locul al doilea la Festivalul de brânzeturi Mikulov din Cehia din 2019; — invitație specială la expoziția de brânză „Caseus Veneti” din 2021.
Expoziția este deschisă micilor producători de brânzeturi care fabrică produse unice cu caracteristici locale.
Sursă: https://www.padovaoggi.it/foto/eventi/caseusveneti-piazzola-25-26-settembre-2021.html/ Trimitere la publicarea caietului de sarcini https://gi.kormany.hu/foldrajzi-arujelzok